Uutisissa: Hyökkäys Armeniaa vastaan.
Yksi maailman vanhimmista kristityistä maista on iskujen kohteena.
Mikä on Turkin rooli?
Voiko konflikti kasvaa alueelliseksi sodaksi?
Ja: Kristityt ja covid-19. Moni kristitty johtaja on saanut viruksen.
Heistä yksi kannustaa vastaamaan uskolla, ei pelolla.
Lisäksi: Hengenpelastustehtävä.
Nainen osallistui vapaaehtoisesti koronarokotekokeeseen.
Hän kertoo jumalallisen vakaumuksen innoittaneen hänet siihen.
KRISTILLISEN MAAILMAN UUTISET
Hei ja tervetuloa uutisten pariin!
Harvan tuntemalla konfliktilla voi olla suuria seurauksia.
Armenia ja Azerbaidžan taistelevat pienestä alueesta.
Siitä voi kasvaa täysimittainen sota.
Lisäksi muslimimaa Turkki ruokkii liekkejä.
Kymmenettuhannet kristityt ovat jääneet jalkoihin.
Haastattelin hiljattain Armenian presidenttiä vaaroista.
Armenia ja Azerbaidžan ovat taistelleet Vuoristo-Karabahista -
jo vuosikymmenien ajan. Nyt konfliktiin uhkaavat sotkeutua -
myös Venäjä, Turkki ja radikaalit islamistijihadistit.
Raportit kertovat, että Turkki värvää satoja palkkasotureita Syyriasta -
Azerbaidžanin riveihin Armeniaa vastaan.
Herra presidentti, voitteko vahvistaa raportit? Miten se muuttaa tilannetta?
Voin vahvistaa ne, enkä ainoastaan omasta puolestani.
Kansainväliset organisaatiot ja eri valtioiden tiedustelupalvelut -
ovat vahvistaneet raportit.
CBN Newsin haastattelussa Armenian presidentti Armen Sarkissian -
syyttää Turkkia ja presidentti Erdogania -
öykkäröinnistä ja kriisin lietsomisesta. Turkilla on alueella lennokkeja.
Sen kerrotaan myyneen Azerbaidžanille aseita -
yli 123 miljoonalla dollarilla.
Mitä tapahtuu, jos Turkki saa jatkaa konfliktiin osallistumista?
Ellei Turkkia pysäytetä, tästä tulee toinen Syyria.
Vain kymmenen kertaa suurempi.
Sarkissian viittaa Turkin osallistumiseen Syyrian, Irakin, -
Libyan ja Afganistanin sotatoimiin -
osoituksena Erdoganin laajentumishalusta.
Minne se meneekin, yksin tai militantteja islamisteja mukanaan, -
se tuhoaa paitsi ihmisten elämää myös ikivanhoja kieliä, -
esimerkiksi Syyriassa ikivanhaa kristillistä kulttuuria.
Lokakuun 7. päivänä Turkin tukema Azerbaidžan -
pommitti historiallista katedraalia, josta perheet olivat hakeneet suojaa.
Kolme viikkoa konfliktin alkamisesta perheet rukoilevat yhä -
ja etsivät kirkosta suojaa.
Jumalan huone on raunioina.
He pystyvät mihin vain. Jumala rankaisee heitä.
Yli 500 ihmistä on kuollut. Kymmenettuhannet ovat paenneet.
Vuoristo-Karabah sijaitsee Armenian ja Azerbaidžanin välissä.
Sen armenialaisväestö on pitkään halunnut liittyä Armeniaan.
Alueella on ollut paljon yhteenottoja. Tämä on pahin vuosikymmeniin.
Venäjä tukee Armeniaa. Sillä on yhteyksiä Azerbaidžaniin.
Se yritti välittää tulitaukoa viime viikolla.
Venäjän pelätään tulevan vedetyksi syvemmälle konfliktiin.
Venäjän ulkoministeriö vetosi rauhaan 14. lokakuuta.
Uskomme yhä, että konflikti voidaan ratkaista rauhanomaisesti.
Itse asiassa vain sillä tavalla saavutetaan kestävä ratkaisu.
Armenia on maailman vanhimpia kristittyjä maita.
Kiistellyn Vuoristo-Karabahin asukkaista enemmistö on kristittyjä.
Heistä yksi on Rita Grigoryan, joka monien muiden tavoin -
hakeutui taistelujen alettua suojaan kellariin.
Hänen miehensä kuoli Azerbaidžanin sodassa 1990-luvulla.
Nyt vävy ja tyttärenpoika ovat rintamalla.
Poika täytti 20. Sitten sota alkoi. Mihin paeta? Suku asuu täällä.
Sarkissian kertoo CBN Newsille, että Armenian kamppailu -
"Turkin―Azerbaidžanin terroristiliittoa" vastaan -
muistuttaa erästä Raamatun kertomusta.
Tämä urhea kansa on kuin Daavidin ja Goljatin kertomuksesta.
Sillä on vastassa valtava vihollinen, -
joka haluaa tuhota koko sivilisaation, kulttuurin, uskonnon ja kansan.
Seuraamme liittyy CBN:n Lähi-idän- kirjeenvaihtaja Chris Mitchell.
Turkki on hyökännyt Pohjois-Syyriaan. Mihin Turkki pyrkii?
Luomaan suur-Turkin.
Se on uusi Osmanivaltakunta. Erdogan näkee itsensä sen kalifina.
Se on nähty useasti, -
erityisesti vuonna 2018 Afrinissa Luoteis-Syyriassa.
Hän lähetti sinne islamistiset iskujoukot Turkin armeijan edellä.
Se on tavallaan Turkin menettelytapa. Hän toteutti sitä Afrinissa, -
ja nähtävästi samaa on meneillään Armenian―Azerbaidžanin konfliktissa.
Afrin oli ensimmäisiä kohteita tässä laajentumiskampanjassa.
Samaa on nähty Libyassa ja Koillis-Syyriassa.
Nyt sitä nähdään Armeniassa ja Azerbaidžanissa.
Kaikki viittaa siihen, että Erdogan yrittää laajentaa Turkkia.
Alueella asuu paljon kristittyjä. Kirkkoja on tuhottu.
Mitä kristityille tapahtuu Turkin hallitsemilla alueilla?
He pakenevat. Se on yksinkertaista. Pakenevat henkensä edestä.
Jos he jäävät, he ovat hengenvaarassa. Se nähtiin Afrinissa.
Se nähtiin hyvin selvästi myös lokakuussa 2019, -
kun Turkki hyökkäsi Koillis-Syyriaan.
Monet kylät Syyrian ja Turkin rajalla olivat kristittyjä kyliä.
Monet kristityt pakenivat henkensä edestä.
Kristinuskonvastaisuus näkyy Turkissa monin tavoin.
Turkki vangitsi pastori Brunsonin. Hänet onneksi vapautettiin.
Monista lähetystyöntekijöistä tulee ei-toivottuja henkilöitä.
Heidän pitää lähteä maasta.
Se nähtiin symbolisesti, kun Hagia Sofiasta tehtiin moskeija.
Erdoganin laajenemisaate näkyy kaikilla näillä alueilla.
Se on nähty myös Jerusalemissa. Hän sanoo, että Jerusalem on heidän.
Se kielii hänen tavoitteestaan.
En ollut kuullutkaan. Jotkut sanovat, että tämä konflikti -
voi olla osa Raamatun profetiaa. Kerropa siitä.
Monille Turkki tuo mieleen Hes. 38―39:n -
ja Googin ja Maagogin sodan.
Lähi-idässä on nyt pari dynaamista ja kenties profeetallista kehityskulkua.
Ensimmäinen on Abrahamin sopimus.
Israel on solmimassa rauhaa monien sunniarabimaiden kanssa.
Se tuntuu sopivan Raamatun kuvaukseen Hes. 38―39:ssä, -
jossa monilla mailla on rauha Israelin kanssa.
Toisaalta voi nähdä maiden, kuten Turkin ja mahdollisesti Iranin, -
modernin Persian, liittoutuvan Israelia vastaan.
Näyttää siis siltä, että šakkinappulat ovat siirtymässä oikeisiin ruutuihinsa.
Chris Mitchell Jerusalemista, Jumalan siunausta ja kiitos paljon.
Tulossa: Kristittyjen johtajat rohkaisevat vastaamaan uskolla.
Ja nainen pisti terveytensä likoon taistelussa koronaa vastaan.
On käynnissä sota.
Hyökkäystä paetaan vahvaan torniin.
CBN:n "The Name of God". Gordon Robertsonin uusi opetus.
Jumala on antanut sinulle oikeuden käyttää nimeään. Se muuttaa kaiken.
Löydä rauha, paraneminen, huolenpito ja varjelus Herran nimessä.
Ihmiset kertovat omakohtaisia kokemuksiaan, -
mitä luottamus Jumalan nimeen voi saada aikaan.
Ajatus pojan menettämisestä oli hirveä kokemus.
Kuulin puhelimesta, kuinka taloni repesi palasiksi ja vaimo kirkui.
Tiesin, ettei Jumala valehdellut eikä unohtanut minua.
Tämä on Jumalan lupaus, tie ja vastaus.
Juokse vahvaan torniin.
Tilaa "The Name of God" -DVD-levy puhelimitse tai ruudun osoitteesta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Presidentti Trump puhui kampanja- kiertueella paranemisesta koronasta: -
täytyy noudattaa varotoimia, ja silti tarvitsemme apua Jumalalta.
Maskeja, ei maskeja. Voit tehdä kaiken. Silti tarvitset apua pomolta.
Tarvitsemme apua pomolta. Niin tapahtui. Tarvitsemme apua.
Joku sanoi: "Olet maailman kuuluisin ihminen."
Vastasin: "En ole. En tosiaankaan."
Hän kysyi: "Kuka on kuuluisampi?" Sanoin: "Jeesus Kristus."
Presidentin taistelu koronaa vastaan korostaa sitä, -
että olemme yhä keskellä pandemiaa ja kuka tahansa voi saada sen.
John Jessup selvitti, miten tauti aktivoi uskovia.
Saat kaiken ylistyksen ja kunnian.
Apostoli Paavali neuvoi olemaan huolehtimatta ja rukoilemaan.
Kiitos kaikille rukouksista, sillä tämä on ollut uskomatonta aikaa.
Rukous on kristityille yksi tapa taistella koronaa vastaan.
Toisille taistelu on henkilökohtaista.
Sain koronan heinäkuussa.
Perhetutkimuskeskuksen Tony Perkins kertoo, -
että hänen koko perheensä sairasti kesällä koronan.
Tyttäreni on päivystyssairaanhoitaja. Hän hoiti koronapotilaita.
Ehkä se tuli sieltä tai matkoilta.
Oireet jatkuivat parisen viikkoa. Hiljattain häneltä löytyi vasta-aineita.
Vasta-aineiden muodostuminen suojaa muuta väestöä.
Se estää viruksen leviämistä.
Perkins osallistui Valkoisen talon seremoniaan, -
joka on leimattu supertartuttaja- tapahtumaksi.
Hän istui lähellä New Jerseyn entistä kuvernööriä Chris Christietä, -
joka myös sai koronan.
Sain positiivisen koronatestin.
Yksi tartunnan saaneista oli pastori Greg Laurie.
Hän vetosi CBN Newsille lähettämällään videolla: -
Toivon, ettemme politisoisi tätä, vaan osoittaisimme myötätuntoa kärsiville.
Perkins ja muut patistavat seurakuntaa aktivoitumaan.
Meiltä tarvitaan johtajuutta. Olemme hoitaneet sen huonosti.
Ymmärrän, että tämä on vakavaa. Ihmisiä on kuollut.
Mutta niin kuolee muuhunkin. Maailma on vaarallinen.
Emme voi piiloutua. Pitää nousta. Täytyy vain muistaa varotoimet.
Kristittyjen johtajat kannustivat uskovia tapahtumassa hiljattain -
valitsemaan uskon eikä pelkoa ja aloittamaan taas jumalanpalvelukset.
Vaalimme seurakunnan oikeutta Amerikassa yhdessä.
Seurakunta on ollut välttämätön 2 000 vuotta.
Vielä enemmän pandemian aikana uskovien tulee olla eturintamassa.
Voittaako yleinen turvallisuus vai oikeus harjoittaa uskoa?
Siitä taistellaan nyt lakituvassa.
Uskoville rukous on edelleen korvaamaton ase covidia vastaan.
Korona on myös pastori John Hageella.
Hän vieraili Valkoisessa talossa aiemmin.
Se on todellisuutta elämässämme, -
mutta palvelemme Jumalaa, joka on Parantaja.
Uskovat pitävät rukousta tehokkaana puolustusaseena.
John Jessup, CBN News.
Covid-19 paljastaa uskoa ja rohkeutta tavallisissa ihmisissä.
Savannahissa Georgian osavaltiossa uutisankkuri päätti liittyä taisteluun.
Dawn Baker otti vapaaehtoisesti kolmannen vaiheen koronarokotteen.
CBN:n Eric Philips kysyi häneltä uskon roolista päätöksessä.
Dawn Baker osallistui rokotekokeeseen -
tutkittuaan asiaa perin pohjin ja keskusteltuaan lääkärinsä kanssa.
Iltaa! Kiitos seurasta.
Dawn Baker on WTOC-kanavan pitkäaikainen ankkuri.
Seuraavaksi säätietoja...
Viime kesänä hän päätyi itse uutisiin.
Koen, että Jumala on tässä mukana. En kadu. Voin tosi hyvin.
Hän sai kaksi annosta, ensimmäisen heinäkuussa.
Käsivarsi kipeytyi. Lisäksi tuli yllättävä, myönteinen vaikutus.
Minusta tuli yhtäkkiä tosi energinen.
Kuuden viikon ajan siivosin ja tein rästiin jääneitä töitä.
Hän sai toisen kuukautta myöhemmin.
Siitä tuli lievä päänsärky. Se kesti puoleenyöhön.
Sen jälkeen olo oli taas normaali.
Baker haluaa olla osa ratkaisua tähän tappavaan ongelmaan.
Kolme tuttuani on kuollut siihen. Se koski.
Koronaan ei ole parannuskeinoa kuten ei influenssaankaan.
Rokotteella tuetaan immuunijärjestelmää, -
niin että emme sairastuisi koronaan niin helposti tai vakavasti.
Saamme turvallisen ja tehokkaan rokotteen ennen vuoden loppua.
En usko, että rokote tulee vielä tänä vuonna.
Minusta se kuulostaa toiveajattelulta.
Rukoilen, että pysymme kurssissa, -
noudatamme määräyksiä ja saamme rokotteen ihmisille pian.
Baker on saanut paljon tukea mutta myös kritiikkiä sen vuoksi, -
että hän vaarantaa terveytensä -
ja luottaa prosessiin afroamerikkalaisena.
Jotkut ovat nostaneet esiin hallinnon Tuskegee-kokeen, -
joka vaikutti satoihin mustiin miehiin.
Ymmärrän pelon. Tunnen historian. Tiedän Tuskegee-tutkimuksesta, -
joka oli brutaali. Se jatkui 40 vuotta.
Kokeeseen osallistuneet miehet eivät edes saaneet lääkettä, -
kun se tuli markkinoille.
Punnitsin asiaa tarkoin.
Bakerin luottolääkäri valvoo kokeita alueella. Hän pyysi Bakeria mukaan.
Kysyin, onko se heikennetty elävä rokote. Hän sanoi: "Ei."
Kysyin, saanko koronan helpommin, jos otan sen. Hän sanoi: "Et."
Mieluummin pelkäämme, murehdimme ja puhumme siitä, -
että omaisia kuolee eikä pääse hautajaisiin eikä sairaalavierailulle.
Vai haluammeko olla osa ratkaisua?
Minusta tämä voi olla yksi keino pelastaa ihmishenkiä -
kaikista väestönosista.
Häntä ovat arvostelleet myös rokotevastaiset.
En usko, että voin sanoa mitään eikä se ole tehtävänikään.
Asia on hyvin syvällinen ja henkilökohtainen.
Päätämme itse omasta kehostamme.
Selättääksemme koronan meistä ison osan täytyy ottaa rokote.
Jos vain kourallinen ottaa rokotteen ja muut eivät, -
joudumme edelleen käyttämään maskeja ja varomaan.
Afroamerikkalaisilla on kohonnut riski sairastua.
Baker sanoo, että luotto lääkäriin ja jumalallinen vakaumus -
saivat hänet mukaan.
Yritän pelastaa ihmishenkiä. Rukoilen koko maailman puolesta.
Baker ei tiedä, onko hän saanut rokotteen vai lumelääkkeen.
Tulevan kahden vuoden aikana hän tapaa lääkärin seitsemän kertaa -
ja lääkäri soittaa hänelle 24 kertaa seuratakseen hänen terveyttään.
Eric Philips, Washington.
Kiitos, Eric. Tulossa: -
Historiallisia rauhansopimuksia Lähi-idässä.
Voiko jälleen yksi olla tulossa?
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uutuusopetus.
Herran nimi on vahva torni.
Löydä Jumalan varjelus, joka meillä on Jumalan nimessä.
Opi, miten Jumala on parantajamme, huolenpitäjämme ja rauhan antaja.
Näe tosielämän todistuksia Jumalan huolenpidosta.
Saat vastauksen kaikkeen.
Se vastaus ei ikinä jätä sinua.
"The Name of God" saatavana nyt.
Hei taas! Israelin solmittua historiallisen sopimuksen -
Arabiemiirikuntien ja Bahrainin kanssa moni uskoo, että Saudi-Arabia -
voi normalisoida suhteet seuraavaksi.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Israelin toinen korona-aalto näyttää hidastuvan neljän viikon sulun jälkeen.
Päivittäisten uusien tartuntojen määrä on vähentynyt 9 000:sta 2 000:een.
Rajoituksia aletaan helpottaa.
Normaaliin palaaminen vie kuukausia, johtajat varoittavat.
Armeija auttaa voimiensa rajoilla toimivaa terveydenhoitojärjestelmää.
Se muutti sairaalan parkkihallin covid-osastoksi Pohjois-Israelissa.
Pyrimme tukemaan valtiota koronaviruksen hallitsemisessa.
Lisäämme sairaalapaikkoja.
Israelissa on yli 299 000 tartunnan- saanutta. Yli 2 000 on kuollut.
Israel solmi diplomaattisopimukset Arabiemiraattien ja Bahrainin kanssa.
Nyt monet pohtivat, onko Saudi-Arabia seuraava.
USA:n ulkoministeri Mike Pompeo tapasi saudikollegansa -
ja kannusti maata normalisoimaan suhteet.
Toivomme Saudi-Arabiankin normalisoivan suhteet.
Kiitämme heitä avusta Abrahamin sopimuksessa.
Saudimonarkia on ilmaissut turhautumisensa palestiinalaisjohtoon.
Se avasi hiljattain ilmatilansa Israelille.
Uskon, että tilanne on muuttumassa dramaattisesti -
ja Saudi-Arabia ja Israel normalisoivat suhteet ja solmivat rauhan.
Monista se on ennenaikaista ja kaukaa haettua.
Itse uskon, että niin käy.
Saudien lämpiäminen asialle voi viedä aikaa, arvioivat asiantuntijat.
Islamin syntysijana ja pyhimpien paikkojen kotina -
maan pitää miettiä vaikutuksia muslimimaailmaan.
Israelista on löytynyt kalkkikivipaino -
Salomon temppelin ajalta Jerusalemissa.
Paino vastaa kahta sekeliä.
Se löytyi läheltä Länsimuuria Jerusalemista.
Sekeliä käytettiin ensimmäisen temppelin ajalla.
Sillä punnittiin temppeliveroja ja uhreja.
Niitä käytettiin myös ruoan ja muiden hyödykkeiden kaupassa.
Lisää uutisjuttuja Jerusalem Dateline -ohjelmassa: cbnnews.com.
Kiitos. Oivallinen juttu.
Raamattu-animaatio muutti tytön elämän. Seuraavaksi.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"Toiset turvaavat vaunuihin, -
toiset hevosiin, -
mutta me tunnustamme Herran, Jumalamme, nimeä."
CBN:n "The Name of God" (Jumalan nimi).
Jehova shalom ― Herra on rauhamme.
Jehova Jire ― Herra pitää huolen.
Jehova Shamma ― Herra on läsnä.
Jehova Rafa ― Herra parantaa.
Jehova Tsidkeinu ― Herra vanhurskautemme
Gordon Robertsonin opetus Jumalan nimestä on rohkaiseva.
Jumala on antanut sinulle oikeuden käyttää nimeään.
Näet tosielämän todistuksia Jumalan huolenpidosta.
Kuulin talon repeytyvän palasiksi. Vaimo kirkui.
Pojan tila oli vakavampi kuin ajattelimmekaan.
Tule CBN:n kumppaniksi. Saat The Name of God -opetuslevyn.
Tilaa ruudun numerosta tai osoitteesta cbn.com.
Venitan äiti oli kristitty ja isoäiti buddhalainen.
Kumpikaan ei puhunut uskosta.
Kerran Venita pyysi äitiä viemään hänet kirkkoon.
Se muutti hänen elämänsä. Perhekin alkoi muuttua.
Venita varttui buddhalaisessa kodissa Indonesiassa.
Äiti Lili oli kristitty, mutta se ei näkynyt.
Asuimme anoppini kanssa.
En halunnut aiheuttaa riitaa hänen tai mieheni kanssa uskonnosta.
Sitten Lili päätti alkaa jälleen käydä kirkossa.
Venita ihmetteli, minne äiti meni.
Meille ei kerrottu Jumalasta.
Seuraavana sunnuntaina Venita tahtoi mukaan.
Silloin hän näki ensi kerran Superkirjan.
Kun näin jakson Mooseksesta, opin, että Jumalalla on suuri voima.
Hän voi halkaista meren ja auttaa kaikki kärsivät pakoon.
Jakson loputtua opettaja sanoi, että Jeesus oli kuollut syntien edestä.
Venita lausui uskon rukouksen.
En tiennyt, että Jeesus voi pelastaa, mutta Hän pelasti.
Jeesus muutti minut ja teki minusta paremman ihmisen.
Venita kutsui isosiskonsakin. Hänestäkin tuli kristitty.
Rukoilen, että isä ja velikin oppisivat tuntemaan Jeesuksen.
Kiitos, Superkirja, että opetitte minulle Hänestä.
Mahtavaa. Superkirja muuttaa ihmisten elämää ympäri maailmaa.
Miljoonat lapset kuulevat Jeesuksesta.
Tässä kaikki tältä viikolta. Ensi viikkoon. - Jumalan siunausta!
Suomennos: Marianne Tenetz